ગુજરાતમાં ખેડૂતોને પાક વીમો મળતો નથી તેવી બુમરાણ વચ્ચે બુધવારે ગુજરાત વિધાનસભા ગૃહમાં રાજ્યના કૃષિમંત્રીએ જાહેર કર્યું હતું કે, ૩૧મી જાન્યુઆરી ૨૦૨૦ની સ્થિતિએ છેલ્લા બે વર્ષમાં પ્રધાનમંત્રી ફસલ વીમા યોજના અંતર્ગત સાત વીમા કંપનીઓને રાજ્ય સરકાર અને કેન્દ્ર સરકારે ૫૮૬૩ કરોડની રકમ પ્રીમિયમ પેટે ચુકવી છે, તો ખેડૂતોએ પ્રીમિયમ પેટે ૮૫૮ કરોડ ચુકવ્યા છે, આમ વીમા કંપનીઓને કુલ ૬,૭૨૧ કરોડની ચુકવણી કરવામાં આવી છે